CELEX: 62013CN0459
Language: lv
Date: 2013-08-19 00:00:00
Title: Lieta C-459/13: Lūgums sniegt prejudiciālu nolēmumu, ko 2013. gada 19. augustā iesniedza Najvyšší súd Slovenskej republiky (Slovēnija) — Milica Široká/Úrad verejného zdravotníctva Slovenskej republiky

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/44
            
         Lūgums sniegt prejudiciālu nolēmumu, ko 2013. gada 19. augustā iesniedza Najvyšší súd Slovenskej republiky (Slovēnija) — Milica Široká/Úrad verejného zdravotníctva Slovenskej republiky
   
   (Lieta C-459/13)
   2013/C 344/75
   Tiesvedības valoda — slovāku
   
      Iesniedzējtiesa
   
   
      Najvyšší súd Slovenskej republiky
   
   
      Lietas dalībnieki pamata procesā
   
   
      Prasītāja: Milica Široká
   
   
      Atbildētāja: Úrad verejného zdravotníctva Slovenskej republiky
   
   
      Prejudiciālie jautājumi
   
   
               1)
            
            
               Vai Eiropas Savienības Pamattiesību hartas 35. pants, ņemot vērā Eiropas juridiskās tradīcijas, ir interpretējams tādējādi, ka ikvienam, kam ir šādas tiesības, ir iespēja izvēlēties, vai izmantot piekļuvi preventīviem profilakses pasākumiem un medicīniskajai aprūpei, vai atteikties no tās, neatkarīgi no valsts tiesību aktos un praksē paredzētajiem obligātajiem nosacījumiem, vai arī vispārējās intereses nodrošināt augstu Eiropas iedzīvotāju veselības aizsardzības līmeni neļauj indivīdiem izdarīt šādu izvēli?
            
         
               2)
            
            
               Vai Līguma par Eiropas Savienības darbību 168. pants, it īpaši tā 1. punkts un 4. punkta c) apakšpunkts ir interpretējami tādējādi, ka Savienības mērķis īpaši novērst slimības un saslimšanas un fiziskajai un garīgajai veselībai radīto draudu avotus neļauj Eiropas iedzīvotājam atteikties no tā sauktās obligātās vakcinācijas, ciktāl šāda rīcība rada draudus sabiedrības veselībai?
            
         
               3)
            
            
               Vai vecāku vara atbilstoši Eiropas Savienības Pamattiesību hartas 33. pantam, kas aplūkots kopā ar Līguma par Eiropas Savienību 6. panta 3. punktu, kurš attiecas īpaši uz [dalībvalstu] kopīgas konstitucionālās tradīcijas vienojošo principu, prevalē pār vispārējām veselības aizsardzības interesēm par labu vecāku rūpēm par nepilngadīgiem bērniem?